 Ozi Ọma fg-IB  Ozi Ọma Si nAka Chineke!Peeji Mbụ na nke Ndị Bipụtara Akwụkwọ A 2012WATCH TOWER BIBLE AND TRACT SOCIETY OF PENNSYLVANIA.Ndị Bipụtara YaWATCHTOWER BIBLE AND TRACT SOCIETY OF NEW YORK, INC. Brooklyn, New York, U.S.A.E Bipụtara Ya na 2012A naghị ere akwụkwọ a ere. O so nọrụ ịkụzi Baịbụl a na-arụ nụwa dum bụ nke e ji onyinye si ndị mmadụ nobi akwado.Ọ gwụkwala ma è gosiri nsụgharị ọzọ, amaokwu Baịbụl ndị e dere nakwụkwọ a sitere na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.Ebe E Si Nweta Foto Ndị Dị na Broshọ A:Nke dị ná mgbago mgbago peeji nke 6 bụ Akwụkwọ Mpịakọta Osimiri Nwụrụ Anwụ: E si na Shrine of the Book, Photo  The Israel Museum, Jerusalem nweta ya; nke dị netiti bụ Greek Codex: E si naThe Codex Alexandrinus in Reduced Photographic Facsimile,1909, nweta ya. Ma, ọ bụ British Library nyere ikike ka e were ya; nke dị na peeji nke 16 bụ Hitler: E si na U.S. National Archives nweta ya; nke dị ná mgbago mgbago aka nri peeji nke 32 bụ Greek Codex: E si naThe Codex Alexandrinus in Reduced Photographic Facsimile,1909 nweta ya. Ma, ọ bụ British Library nyere ikike ka e were yaIsiokwu Ndị Dị nAkwụkwọ AOtú Broshọ A Ga-esi Baara Gị UruBroshọ a ga-enyere gị aka ịmụ Okwu Chineke bụ Baịbụl. Ná ngwụcha paragraf nke ọ bụla, ị ga-ahụ amaokwu Baịbụl ndị a gwara gị gụọ. Ị gụọ ha, ị ga-amata azịza ajụjụ ndị ahụ e ji aka akwụkwọ dị okpotokpo dee.Ị na-agụ amaokwu Baịbụl ndị ahụ, gbalịa mata otú ha si zaa ajụjụ ndị ahụ a jụrụ. Ọ bụrụkwa na ị gwa Onyeàmà Jehova ka ọ kọwaara gị ha, obi ga-atọ ya ụtọ ịkọwara gị ha.GụọLuk 24:32,45.1 Gịnị Bụ Ozi Ọma Ahụ?1. Gịnị bụ ozi ọma ahụ si naka Chineke?Chineke chọrọ ka ụmụ mmadụ biri nụwa a ma nwee obi ụtọ. Ọ bụ maka na ọ hụrụ ụmụ mmadụ nanya mere o ji kee ụwa na ihe niile dị nime ya. Noge na-adịghị anya, ọ ga-ewepụ ihe niile mere ndụ anaghịzi atọ anyị ụtọ. Mgbe ahụ, ụmụ mmadụ agaghịzi na-ata ahụhụ.GụọJeremaya 29:11.Ọchịchị ụmụ mmadụ enwebeghị ike ịkwụsị ime ihe ike, ọrịa, ma ọ bụ ọnwụ. Ma, e nwere ozi ọma dịnụ. Noge na-adịghị anya, ọchịchị Chineke ga-anọchi ọchịchị ụmụ mmadụ. Ndị ọ ga-achị agaghị na-arịa ọrịa, ha na ibe ha ga-adịkwa nudo.GụọAịzaya 25:8;33:24;Daniel 2:44.2. Gịnị mere ozi ọma a ji dị ezigbo mkpa ugbu a?Ọ bụ mgbe Chineke wepụrụ ndị ọjọọ nụwa a ka ahụhụ ụmụ mmadụ na-ata ga-akwụsị. Zefanaya 2:3 Olee mgbe ọ ga-eme ya? Baịbụl buru amụma na ụmụ mmadụ ga-enwe nsogbu ndị ha na-enwe ugbu a. Ihe ndị a na-emenụ na-egosi na oge Chineke ga-ewepụ ihe ọjọọ nụwa a eruwela.Gụọ2 Timoti 3:1-5.3. Olee ihe anyị kwesịrị ime?Anyị kwesịrị ịna-amụ Baịbụl, ka ọ kụziere anyị gbasara Chineke. Baịbụl dị ka akwụkwọ ozi nna degaara nwa ya ọ hụrụ nanya. Ọ na-agwa anyị ihe anyị ga-eme ka ndụ na-atọ anyị ụtọ ugbu a nakwa ihe anyị ga-eme ka anyị nweta ndụ ebighị ebi nọdịnihu. Nke bụ eziokwu bụ na ọ bụghị mmadụ niile ka obi ga-adị ụtọ ma ha hụ na ị na-amụ Baịbụl. Ma, ekwela ka ha mee ka ị ghara ịmụta ihe ndị ga-eme ka i nweta ndụ ebighị ebi a Chineke kwere anyị ná nkwa.GụọIlu 29:25;Mkpughe 14:6, 7.2 Ònye Bụ Chineke?1. Gịnị mere anyị ji kwesị ife Chineke?Ọ bụ Chineke kere ihe niile. O nweghị mmalite, o nweghịkwa ọgwụgwụ. Abụ Ọma 90:2 Ọ bụ yanwa kwuru ozi ọma ahụ e dere na Baịbụl. 1 Timoti 1:11 Ebe ọ bụ Chineke nyere anyị ndụ, ọ bụ naanị ya ka anyị kwesịrị ife ofufe.GụọMkpughe 4:11.2. Olee ụdị onye Chineke bụ?Chineke bụ Mmụọ. Nihi ya, o nweghị onye hụtụrụla ya. Mmụọ karịrị mmadụ, karịakwa ihe ọ bụla ọzọ dị ndụ nụwa. Jọn 1:18;4:24 Ma, ọ bụrụ na anyị eleruo ihe ndị Chineke kere eke anya, anyị nwere ike ịmata àgwà ya ụfọdụ. Dị ka ihe atụ, mkpụrụ osisi na okooko osisi dị iche iche o kere gosiri na ọ hụrụ ụmụ mmadụ nanya, nweekwa amamihe. Otú eluigwe na ala si buo ibu na-egosikwa na Chineke nwere ike na-enweghị atụ.GụọNdị Rom 1:20.Anyị nwekwara ike ịmatakwu àgwà Chineke ma anyị gụọ Baịbụl. Dị ka ihe atụ, Baịbụl gwara anyị ihe na-amasị Chineke na ihe na-anaghị amasị ya, gwakwa anyị otú o si emeso ndị mmadụ. Ọ gwakwara anyị otú obi na-adị ya ma ụmụ mmadụ mee ihe ọma ma ọ bụ ihe ọjọọ.GụọAbụ Ọma 103:7-10.3. Chineke ò nwere aha?Jizọs sịrị: Nna anyị nke bi neluigwe, ka e doo aha gị nsọ. Matiu 6:9 Ọ bụ eziokwu na e nwere ọtụtụ aha a na-etu Chineke, o nwere naanị otu aha. Asụsụ ọ bụla nwekwara otú ha si akpọ ya. NIgbo, a na-akpọ ya Jehova. Ma, e nwekwara ndị na-akpọ ya Yahweh.GụọAbụ Ọma 83:18.Nọtụtụ Baịbụl e nwere ugbu a, e wepụla aha ahụ bụ Jehova ma jiri Onyenwe anyị ma ọ bụ Chineke dochie ya. Ma, mgbe e dere Baịbụl, aha Chineke pụtara na ya ihe dị ka ugboro pukuasaa. Mgbe Jizọs na-akụziri ndị mmadụ Okwu Chineke, o mere ka ha mara aha Chineke.GụọJọn 17:26.Lee vidio bụChineke Ò Nwere Aha?4. Ihe banyere anyị ọ na-emetụ Jehova nobi?Otú a ọrịa nwatakịrị a na-arịa si emetụ papa ya nahụ ka ahụhụ anyị na-ata si emetụ Chineke nahụAhụhụ juru ebe niile taa ọ na-egosi na ihe banyere anyị anaghị emetụ Chineke nobi? Ụfọdụ ndị na-asị na Chineke na-ata anyị ahụhụ iji lee ma okwukwe anyị ò siri ike. Ma ihe a ha na-ekwu abụghị eziokwu.GụọJems 1:13.Chineke nyere anyị ohere ka anyị jiri aka anyị kpebie ma ànyị ga-efe ya. Ohere a o nyere anyị gosiri na ọ na-akwanyere anyị ùgwù. Neziokwu, anyị nwere obi ụtọ na Chineke kwanyeere anyị ụdị ùgwù a. Jọshụa 24:15 Ma, ọtụtụ ndị na-ekpebi ime ibe ha ihe ọjọọ, ọ bụ ya mere ahụhụ ji ju ebe niile taa. Ihe a ha na-eme na-ewute Jehova.GụọJenesis 6:5, 6.Ihe gbasara anyị na-emetụ Jehova nobi. Ọ chọrọ ka anyị nwee obi ụtọ ná ndụ. Noge na-adịghị anya, ọ ga-ewepụ ahụhụ ụmụ mmadụ na-ata, wepụkwa ndị na-akpata ya. Ma, e nwere ezigbo ihe mere o ji gbagodị nkịtị ka ụmụ mmadụ na-ata ahụhụ. Anyị ga-amata ihe ahụ nIsi nke Asatọ.Gụọ2 Pita 2:9;3:7,13.5. Olee otú anyị ga-esi bịarukwuo Chineke nso?Jehova gwara anyị ka anyị bịaruo ya nso. Otu ụzọ anyị ga-esi eme ya bụ ịna-ekpegara ya ekpere. Chineke nwere mmasị nebe onye ọ bụla nime anyị nọ. Abụ Ọma 65:2;145:18 Ọ ga-agbaghara anyị mmehie anyị. Ọ bụ eziokwu na anyị na-emehie ya mgbe ụfọdụ, ọ ma na anyị na-agba mbọ ime ihe dị ya mma. Nihi ya, anyị na Chineke nwere ike ịdị nezigbo mma nagbanyeghị na anyị ezughị okè.GụọAbụ Ọma 103:12-14;Jems 4:8.Ebe ọ bụ Jehova nyere anyị ndụ, anyị kwesịrị ịhụ ya nanya karịa onye ọ bụla ọzọ. Mak 12:30 Ọ bụrụ na ị na-amụ Baịbụl ma na-eme ihe Chineke gwara gị mee, o gosiri na ị hụrụ ya nanya. Ọ ga-emekwa ka gị na ya dịrịkwuo ná mma.Gụọ1 Timoti 2:4;1 Jọn 5:3.3 Ozi Ọma Ahụ Ò Si nAka Chineke nEziokwu?1. Uche ònye ka e dere na Baịbụl?Baịbụl kwuru na ụmụ mmadụ ga-ebi nụwa ruo mgbe ebighị ebi. Ihe a o kwuru bụ ozi ọma. Abụ Ọma 37:29 Baịbụl nwere akwụkwọ iri isii na isii. Chineke ji ihe dị ka iri ndị ikom anọ dee ha. Ọ bụ Mozis dere ise ndị mbụ ya bụ, Jenesis ruo Diuterọnọmi. O dere ha nihe dị ka puku afọ atọ na narị ise gara aga. Jọn onyeozi dere nke ikpeazụ ya bụ, Mkpughe, ọ karịakwala otu puku afọ na narị itoolu kemgbe o dere ya. Ma, uche ònye ka ndị dere Baịbụl dere? Chineke ji mmụọ nsọ ya gwa ha ihe ha dere. 2 Samuel 23:2 Ha dere uche ya, ọ bụghị nke hanwa. Nihi ya, ọ bụ uche Jehova ka e dere na Baịbụl.Gụọ2 Timoti 3:16;2 Pita 1:20, 21.Lee vidio bụUche Ònye Ka E Dere na Baịbụl?2. Olee otú anyị si mara na Baịbụl bụ Okwu Chineke?Baịbụl kwuo ihe ga-eme nọdịnihu, ọ na-emecha mee. Ọ bụ ya mere anyị ji mara na ọ bụ Okwu Chineke. O nweghị mmadụ ọ bụla ga-ekwu ihe ga-eme echi, ya emee otú ahụ o kwuru ya. Jọshụa 23:14 Ọ bụ naanị Chineke onye Pụrụ Ime Ihe Niile nwere ike ịgwa ụmụ mmadụ ihe ga-eme echi.GụọAịzaya 42:9;46:10.Baịbụl bụ akwụkwọ pụrụ iche. E bipụtala ya nọtụtụ narị asụsụ, kesakwaara ndị mmadụ ọtụtụ ijeri. Ọ bụ eziokwu na o teela e dere Baịbụl, ihe o kwuru na ihe ụfọdụ sayensị kwuru bụ otu. Ihe ọzọ bụ na mmadụ iri anọ ahụ dere ya ekwughị ihe megidere ihe ibe ha kwuru.Ihe Baịbụl kwuru gbasara ịhụya abụghị ihe mmadụ nkịtị ga-ekwuli. Ọ bụ naanị Chineke, onye hụrụ anyị nanya, ga-ekwuli ụdị ihe ahụ. Baịbụl nwekwara ike ịgbanwe ndị ọjọọ, ha aghọọ ndị ezigbo mmadụ. Ọ bụ ihe a niile mere ọtụtụ nde mmadụ ji kwetasie ike na Baịbụl bụ Okwu Chineke.Gụọ1 Ndị Tesalonaịka 2:13.Lee vidio bụOlee Ihe Ndị Gosiri na Baịbụl Na-ekwu Eziokwu?3. Gịnị ka Baịbụl na-ekwu?Otu nime ozi ọma ndị ị ga-agụta na Baịbụl bụ na Chineke na-echere ụmụ mmadụ echiche ọma. Baịbụl gwara anyị ihe mere anyị ebighị na paradaịs ahụ Chineke tinyere nwoke mbụ na nwaanyị mbụ. O kwukwara ihe Chineke ga-eme iji hụ na e weghachiri paradaịs ahụ.GụọMkpughe 21:4, 5.Na Baịbụl, e dekwara iwu na ndụmọdụ ndị Chineke nyere ụmụ mmadụ. Baịbụl kọkwaara anyị otú Chineke na ụmụ mmadụ si jee. Akụkọ ndị ahụ na-eme ka anyị ghọta àgwà ụfọdụ Chineke nwere. Nihi ya, Baịbụl nwere ike inyere gị aka ịmara onye Chineke bụ. O kwuru ihe i nwere ike ime ka gị na ya bụrụ enyi.GụọAbụ Ọma 19:7,11;Jems 2:23;4:8.4. Olee otú ị ga-esi ghọta ihe e dere na Baịbụl?Broshọ a ga-enyere gị aka ịghọta ihe ndị e kwuru na Baịbụl. Ọ ga-agwa gị amaokwu Baịbụl ndị kọwara ihe a na-ekwu. Ị gụọ ha, ị ga-aghọta ihe Akwụkwọ Nsọ na-ekwu. Ị manụ na ọ bụ otú ahụ ka Jizọs si kụziere ndị mmadụ ihe mgbe ọ bịara nụwa.GụọLuk 24:27,45.Ozi ọma si naka Chineke enweghị atụ. Ma, ọ bụghị mmadụ niile ka ọ na-amasị. O nwedịrị ndị ọ na-ewe ezigbo iwe. Ma, ekwela ka nke ahụ kụda gị mmụọ. Ihe ga-eme ka i nweta ndụ ebighị ebi bụ ịmara onye Chineke bụ.GụọJọn 17:3.4 Ònye Bụ Jizọs Kraịst?1. Olee ebe Jizọs si bịa nụwa?Olee ihe mere o ji dịrị ụmụ mmadụ mfe ịbịakwute Jizọs?MATIU 11:29;MAK 10:13-16.Jizọs bụ mmụọ ozi neluigwe tupu a mụọ ya nụwa. Ọ dịghị ka ụmụ mmadụ. Jọn 8:23 Ọ bụ onye mbụ Chineke kere tupu o kewe ihe ndị ọzọ. O nyekwaara Chineke aka kee ihe ndị ọzọ niile. Naanị yanwa ka Jehova ji aka ya kee, ọ bụ ya mere Baịbụl ji kpọọ ya Ọkpara Chineke mụrụ naanị ya. Jọn 1:14 Baịbụl kpọkwara ya Okwu ahụ nihi na ọ bụ Ọnụ Na-ekwuru Chineke.GụọIlu 8:22, 23,30;Ndị Kọlọsi 1:15, 16.2. Gịnị mere Jizọs ji bịa nụwa?Chineke zitere Ọkpara ya nụwa. Otú o si mee ya bụ na o si neluigwe bufee ndụ ya nakpa nwa Meri. Meri bụ nwa agbọghọ na-amaghịkwa nwoke. Nihi ya, o nweghị mmadụ ga-asị na ya bụ nna Jizọs. Luk 1:30-35 O nwere ihe atọ mere Jizọs ji bịa nụwa: 1 Ka ọ kụziere ụmụ mmadụ eziokwu banyere Chineke. 2 Ka o gosi anyị na mmadụ nwere ike ime uche Chineke nagbanyeghị nsogbu ọ bụla. 3 Ka o jiri ndụ ya zuru okè gbapụta ụmụ mmadụ ná mmehie.GụọMatiu 20:28.3. Gịnị mere o ji dị mkpa ka a gbapụta anyị?Ọ bụrụ na e jichiri mmadụ, onye ọzọ abịa kwụọ ụgwọ ka a hapụ ya, a na-akpọ ego ahụ ọ kwụrụ ihe mgbapụta. Ọpụpụ 21:29, 30 Mgbe Chineke kere mmadụ, o bughị nobi ka ha na-aka nkà ma ọ bụ na-anwụ anwụ. Olee otú anyị si mara? Chineke gwara Adam na ọ bụrụ na o mee ihe Baịbụl kpọrọ mmehie, ọ ga-anwụ. Nihi ya, a sị na Adam emehieghị, ọ garaghị anwụ. Jenesis 2:16, 17;5:5 Baịbụl sị na ọnwụ si naka Adam bata nụwa. Ọ bụ otú ahụ ka Adam si bufeere anyị niile bụ ụmụ ya mmehie naọnwụ. Ị manụ na ụgwọ ọrụ mmehie na-akwụ bụ ọnwụ. Ọ bụ ya mere o ji dị mkpa ka a gbapụta anyị nọnwụ Adam bufeere anyị.GụọNdị Rom 5:12;6:23.Ònye ga-agbapụtali anyị naka ọnwụ? Onye ọ bụla nime anyị nwụọ, ya akwụọ naanị ụgwọ mmehie nke ya. O nweghị mmadụ ọ bụla na-ezughị okè nwere ike ịkwụ ụgwọ mmehie nke ndị ọzọ.GụọAbụ Ọma 49:7-9.4. Gịnị mere Jizọs ji nwụọ?Jizọs zuru okè, o nweghịkwa mmehie ọ bụla o mere. Nihi ya, o kwesịghị ịnwụ. Ma, Chineke zitere ya nụwa ka ọ bịa nwụọ maka mmehie ụmụ mmadụ. Ọ bụ maka na Chineke hụrụ anyị nanya mere o ji zite Ọkpara ya ka ọ nwụọ. Jizọs nonwe ya hụkwara anyị nanya, ọ bụ ya mere o ji rubere Nna ya isi bịa nụwa nwụọ maka anyị.GụọJọn 3:16;Ndị Rom 5:18, 19.Lee vidio bụGịnị Mere Jizọs Ji Nwụọ?5. Gịnị ka Jizọs na-eme ugbu a?Mgbe Jizọs bịara nụwa, ọ gwọrọ ndị ọrịa, kpọlite ndị nwụrụ anwụ nọnwụ ma napụta ndị mmadụ ná nsogbu ha. Ihe ndị ahụ o mere gosiri ihe ọ ga-emere ndị niile na-erubere Chineke isi. Matiu 15:30, 31;Jọn 5:28 Mgbe Jizọs nwụrụ, a kpọlitekwa ya nọnwụ, Chineke mere ka ọ bụrụghachi mmụọ ozi. 1 Pita 3:18 Ọ nọrọziiri naka nri Chineke chere ruo mgbe Jehova nyere ya ikike ka ọ bụrụ Eze ga-achị ụwa niile. Ndị Hibru 10:12, 13 Jizọs bụ Eze na-achị achị neluigwe ugbu a, ndị na-eso ụzọ ya na-ekwusakwa nụwa niile na ọ chịwala.GụọDaniel 7:13, 14;Matiu 24:14.Noge na-adịghị anya, Jizọs ga-eji ikike Chineke nyere ya kwụsị ahụhụ niile ụmụ mmadụ na-ata, gbuokwa ndị niile na-akpata ha. Ndị niile nwere okwukwe na Jizọs na-ege ya ntị, ọ bụkwa ha ga-ebi nụwa a mgbe ọ ga-aghọ paradaịs.GụọAbụ Ọma 37:9-11.5 Gịnị Ka Chineke Bu nObi Kee Ụwa Anyị A?1. Gịnị mere Chineke ji kee ụwa?Jehova kere ụwa a, nye ya ụmụ mmadụ ka ha biri. Nihi ya, Chineke ekeghị Adam na Iv ka ha biri neluigwe. Kama, ọ bụ ndị mmụọ ozi ka o kere ka ha biri nebe ahụ. Job 38:4,7 Mgbe Chineke kechara Adam, o mere ka o biri na paradaịs, ebe mara ezigbo mma. A kpọrọ ebe ahụ ogige Iden. Jenesis 2:15-17 Jehova chọrọ ka Adam na ụmụ ya biri nụwa ruo mgbe ebighị ebi.GụọAbụ Ọma 37:29;115:16.Mgbe ahụ e kere Adam na Iv, ọ bụ naanị ogige Iden ahụ bụ paradaịs. Ma, Chineke chọrọ ka ha mụọ ụmụ mụjuo ụwa. Ka ha na-amụ ụmụ, ha ga-eji nwayọọ nwayọọ mee ka ụwa niile ghọọ paradaịs. Jenesis 1:28 O nweghị ihe ga-eme ka Chineke bibie ụwa a. Ọ chọrọ ka ụmụ mmadụ biri na ya ruo mgbe ebighị ebi.GụọAbụ Ọma 104:5.Lee vidio bụGịnị Mere Chineke Ji Kee Ụwa?2. Gịnị mere ụwa abụghị paradaịs ugbu a?Adam na Iv nupụụrụ Chineke isi, nihi ya, Chineke achụpụ ha nogige Iden ahụ. Otú ahụ ka paradaịs ahụ si kwaa ụmụ mmadụ. Kemgbe ahụ, o nwebeghị onye merela ka ụwa a ghọghachi paradaịs. Baịbụl kwuru, sị: E nyefewo ụwa naka onye ajọ omume.Job 9:24.GụọJenesis 3:23, 24.Ọ pụtara na ihe niile gbasara ụmụ mmadụ ịdị ndụ ebighị ebi nime paradaịs otú ahụ Jehova chọburu ya agaghịzi enwe isi? Ọ bụghị ihe ọ pụtara. O nweghị ihe nyịrị Chineke. Ọ ga-eme ihe ahụ bụ obi ya. Aịzaya 45:18 Ọ ga-emecha meere ụmụ mmadụ ihe ahụ ọ chọrọ imere ha ná mmalite.GụọAbụ Ọma 37:11,34.3. Olee otú Chineke ga-esi mee ka ụwa ghọọ paradaịs?Ebe ọ bụ na Chineke chiri Jizọs Eze, Jizọs ga-eji ikike o nyere ya mee ka ụwa a ghọọ paradaịs. Nagha Amagedọn,  Jizọs ga-akpọrọ ndị mmụọ ozi bịa gbuo ndị niile na-anaghị erubere Chinekeisi. Ya gbuchaa ha, ya atụọ Setan mkpọrọ otu puku afọ. Nagha ahụ, a gaghị egbu ndị na-erubere Chineke isi nihi na Jizọs ga-echebe ha ka aka ghara ịkpa ha. Ha ga-adị ndụ ebighị ebi nụwa a mgbe ọ ga-aghọ Paradaịs.GụọMkpughe 20:1-3;21:3, 4.4. Olee mgbe ụmụ mmadụ ga-akwụsị ịta ahụhụ?Olee mgbe Chineke ga-akwụsị ihe ọjọọ niile dị nụwa? O nwere ihe ndị Jizọs kwuru na ọ bụrụ na ha emewe, anyị amara na ọgwụgwụ ụwa ọjọọ a eruwela nso. Ọ bụ ihe ndị ahụ o kwuru ka Baịbụl kpọrọ ihe ịrịba ama. Ihe ndị na-eme nụwa ugbu a na-akpa ụmụ mmadụ aka ọjọọ. Ha na-egosikwa na anyị bizi nọgwụgwụ usoro ihe a.GụọMatiu 24:3,7-14,21, 22.Nime otu puku afọ ahụ Jizọs ga-achị ụwa, ọ ga-eme ka ụmụ mmadụ kwụsị ịta ahụhụ. Aịzaya 9:6, 7;11:9 Jizọs agaghị abụ naanị Eze, ọ ga-abụkwa Nnukwu Onye Nchụàjà. Nke ahụ pụtara na ọ ga-akagbu mmehie niile ndị hụrụ Chineke nanya mere. Nihi ya, Chineke ga-esi naka ya mee ka ọrịa, ịka nkà, na ọnwụ ghara ịdị ọzọ.GụọAịzaya 25:8;33:24.5. Olee ndị ga-ebi nụwa a mgbe ọ ga-aghọ Paradaịs?Ị bịa nỤlọ Nzukọ Alaeze anyị, ị ga-ahụ ndị hụrụ Chineke nanya ma na-amụ ihe ha ga-eme ka obi dị ya mmaNdị na-erubere Chineke isi ga-ebi na Paradaịs. 1 Jọn 2:17 Jizọs gwara ndị na-eso ụzọ ya ka ha gaa chọọ ndị dị nwayọọ nobi ma kụziere ha ihe ha ga-eme ka ha na Chineke dịrị ná mma. Taa, Jehova na-akụziri ọtụtụ nde mmadụ ihe ga-enyere ha aka ịdị ndụ ebighị ebi nụwa a mgbe ọ ga-aghọ Paradaịs. Zefanaya 2:3 NỤlọ Nzukọ Alaeze Ndịàmà Jehova, a na-akụziri ndị mmadụ otú ha ga-esi bụrụ ezigbo ndị di na ezigbo ndị nwunye, nakwa otú ha ga-esi bụrụ ezigbo ndị nne na nna. Ụmụaka na ndị mụrụ ha na-anọkọ mụọ ihe ha ga-eme ka ha rite uru nozi ọma a si naka Chineke.GụọMaịka 4:1-4.6 Ndị Nwụrụ Anwụ Hà Ga-adị Ndụ Ọzọ?1. Ndị nwụrụ anwụ hà ga-adị ndụ ọzọ?Mgbe Lazarọs enyi Jizọs nwụrụ, ọ nọrọ abalị anọ nili tupu Jizọs erute obodo ya bụ Betani. Obodo a dị nso na Jeruselem. Mgbe o rutere, ya na Mata na Meri ụmụnne Lazarọs sooro gaa nebe e liri ya. Ozugbo ahụ, ndị mmadụ agbakọta ebe ahụ. Chegodị echiche otú obi si tọọ Mata na Meri ụtọ mgbe Jizọs kpọlitere Lazarọs nwanne ha nọnwụ.GụọJọn 11:21-24,38-44.Mata mabu ama na a ga-akpọlite ndị nwụrụ anwụ nọnwụ. Ọ ma na Jehova ga-akpọlite ha nọnwụ, ha adịrịghachi ndụ nụwa a.GụọJob 14:14, 15.2. Gịnị na-eme ndị mmadụ ma ha nwụọ?Chineke gwara Adam, sị: Ájá ka ị bụ, ọ bụkwa nájá ka ị ga-alaghachi.JENESIS 3:19.Chineke ji ájá kpụọ mmadụ. Jenesis 2:7;3:19 Anyị abụghị ndị mmụọ nwere ahụ mmadụ, kama, anyị bụ mmadụ nkịtị. Mmadụ nwụọ, ihe niile dị nahụ ya anwụọ. Ụbụrụ onye ahụ na-akwụsịkwa ịrụ ọrụ, ọ bụ ya mere ọ naghị echeli echiche. Nihi ya, mgbe a kpọlitere Lazarọs nọnwụ, o nweghị ihe ọ kọọrọ ndị mmadụ na ya mere noge ahụ ọ nwụrụ nihi na ndị nwụrụ anwụ anaghị ama ihe ọ bụla.GụọAbụ Ọma 146:4;Ekliziastis 9:5, 6,10.Chineke ọ na-ata ndị ọjọọ ahụhụ nọkụ ala mmụọ ma ha nwụọ? Ebe ọ bụ na Baịbụl kwuru na ndị nwụrụ anwụ amaghị ihe ọ bụla, ọ pụtara na ndị na-akụzi na Chineke na-ata ndị nwụrụ anwụ ahụhụ nọkụ ala mmụọ na-agha ụgha. Ha na-ekwutọ Chineke. Ịta ndị mmadụ ahụhụ nọkụ abatatụbeghị Chineke nobi.GụọJeremaya 7:31.Lee vidio bụGịnị Na-eme Ndị Mmadụ Ma Ha Nwụọ?3. Ndị nwụrụ anwụ hà nwere ike ịgwa anyị okwu?Ndị nwụrụ anwụ enweghị ike ikwu okwu, ha enweghịkwa ike ịnụ ihe. Abụ Ọma 115:17 Ma, ndị mmụọ ọjọọ dị arụrụala. Ha nwere ike iji olu onye nwụrụ anwụ gwa mmadụ okwu, ka onye ahụ chee na ọ bụ onye ahụ nwụrụ anwụ na-agwa ya okwu. 2 Pita 2:4 Jehova nyere iwu ka anyị ghara ịchọwa ụzọ anyị na ndị nwụrụ anwụ ga-esi kwurịta okwu.GụọDiuterọnọmi 18:10, 11.4. Ole ndị ka a ga-akpọlite nọnwụ?Ọtụtụ nde mmadụ ndị nọ nili ga-ebilite nọnwụ dịrị ndụ nụwa a. A ga-akpọlitedị ụfọdụ ndị ajọ omume nọnwụ. Ndị a bụ ndị mere ihe ọjọọ nihi na ha amaghị iwu Jehova.GụọLuk 23:43;Ọrụ Ndịozi 24:15.A ga-akụziri ndị a kpọlitere nọnwụ eziokwu banyere Chineke, kụziekwara ha otú ha ga-esi gosi na ha nwere okwukwe na Jizọs ma na-erubere ya isi. Mkpughe 20:11-13 Ndị mewere ezi ihe mgbe a kpọlitechara ha nọnwụ ga-adịzi ndụ ebighị ebi nụwa.GụọJọn 5:28, 29.5. Gịnị ka ịkpọlite ndị mmadụ nọnwụ na-akụziri anyị banyere Jehova?Ihe mere ịkpọlite ndị mmadụ nọnwụ ga-eji nwee isi bụ na Chineke zitere Ọkpara ya ka ọ nwụchitere anyị ọnwụ. Nihi ya, mkpọlite a ga-akpọlite ụmụ mmadụ nọnwụ gosiri na Jehova hụrụ anyị nanya ma na-emetere anyị ebere. Ọ bụrụ na Chineke akpọlite ndị nwụrụ anwụ, olee onye ị ga-achọ ịhụ?GụọJọn 3:16;Ndị Rom 6:23.7 Gịnị Bụ Alaeze Chineke?1. Gịnị bụ Alaeze Chineke?Gịnị mere Jizọs ji bụrụ Eze na-enweghị atụ?MAK 1:40-42.Alaeze Chineke bụ ọchịchị ga-esi neluigwe na-achị ụwa. Ọ ga-anọchi ọchịchị niile e nwere nụwa. Ọ ga-eme ka uche Chineke mezuo ma neluigwe ma nụwa. Obi dị anyị ụtọ ịma na Chineke ga-eji Alaeze ya mee ihe a niile. Noge na-adịghị anya, Alaeze Chineke ga-emere ụmụ mmadụ ihe niile ha chọrọ ka ezigbote ọchịchị meere ha. Ọ ga-eme ka mmadụ niile bi nụwa dịrị notu.GụọDaniel 2:44;Matiu 6:9, 10;24:14.Alaeze ọ bụla nwere eze na-achị ya. Jehova họpụtara Ọkpara ya, bụ Jizọs Kraịst, ka ọ bụrụ Eze nke Alaeze Ya.GụọMkpughe 11:15.Lee vidio bụGịnị Bụ Alaeze Chineke?2. Gịnị mere Jizọs ji bụrụ Eze na-enweghị atụ?Ihe mere Ọkpara Chineke ji bụrụ Eze na-enweghị atụ bụ na ọ dị obiọma, ọ naghịkwa akwado ihe ọjọọ. Jọn 1:14 Ihe ọzọ bụ na ọ dị ike. Ọ ga-eji ike ya nyere ụmụ mmadụ aka ma ọ chịwa ụwa. Mgbe a kpọlitere ya nọnwụ, ọ laghachiri neluigwe ma nọdụ ala naka nri Jehova, na-eche ka e chie ya eze. Ndị Hibru 10:12, 13 Chineke mechakwara chie ya Eze.GụọDaniel 7:13, 14.3. Ole ndị ka ha na Jizọs ga-eso achị?Jizọs na ndị Baịbụl kpọrọ ndị nsọ ga-anọ neluigwe na-achị. Daniel 7:27 Ndị mbụ a họọrọ ka ha soro ná ndị nsọ a bụ ndịozi Jizọs, ndị rubeere Chineke isi. Kemgbe ahụ, Jehova ka na-ahọrọ ndị nwoke na ndị nwaanyị, ndị na-erubere ya isi, ka ha soro ná ndị a a kpọrọ ndị nsọ. Otú ahụ Jizọs ghọrọ mmụọ mgbe a kpọlitere ya nọnwụ ka ndị nsọ ahụ na-aghọkwa mmụọ ma a kpọlite ha nọnwụ.GụọJọn 14:1-3;1 Ndị Kọrịnt 15:42-44.Mmadụ ole ga-aga eluigwe? Jizọs kpọrọ ndị ahụ ga-aga eluigwe ìgwè atụrụ nta. Luk 12:32 Ha ga-emecha dịrị otu narị puku mmadụ na puku iri anọ na puku anọ. Ọ bụ ha na Jizọs ga-achị ụwa.GụọMkpughe 14:1.4. Gịnị mere mgbe Jizọs malitere ịchị neluigwe?Alaeze Chineke malitere ịchị neluigwe nafọ 1914.Ihe mbụ Jizọs mere mgbe ọ ghọrọ eze bụ ịchụdata Setan na ndị mmụọ ọjọọ ya nụwa. Ihe ahụ o mere were Setan ezigbo iwe, ya ebido ịkpata ọgba aghara nụwa. Mkpughe 12:7-10,12 Kemgbe ahụ, nsogbu ụmụ mmadụ na-enwe akakwuola njọ. Agha, ụkọ nri, ọrịa na-efe efe, na ala ọma jijiji socha nihe ndị na-egosi na Alaeze Chineke ga-amalite ịchị ụwa a noge na-adịghị anya.GụọLuk 21:7,10, 11,31.5. Gịnị ka Alaeze Chineke na-eme ugbu a? Gịnịkwa ka ọ ga-eme nọdịnihu?Alaeze Chineke na-eme ka oké ìgwè mmadụ ndị si ná mba dị iche iche dịrị notu. Ọ bụ ozi ọma a na-ekwusa nụwa niile ka o ji na-eme ya. Ọtụtụ nde ndị dị nwayọọ nobi na-erubere Jizọs isi taa. Alaeze Chineke ga-echebe ha mgbe ọ ga-ebibi ndị ajọ omume niile nọ nụwa a. Nihi ya, ndị niile chọrọ ka Alaeze Chineke chịa ha kwesịrị ịna-erubere Jizọs isi ugbu a.GụọMkpughe 7:9,14,16, 17.Jizọs ga-achị ụwa otu puku afọ. Nime otu puku afọ ahụ, ọ ga-eme ihe ahụ Chineke bu nobi imere ụmụ mmadụ ná mmalite. Ụwa niile ga-aghọ paradaịs. Mgbe otu puku afọ ahụ gwụrụ, Jizọs ga-enyefe Alaeze ahụ naka Nna ya. 1 Ndị Kọrịnt 15:24-26 Ò nwere onye ị ma ị ga-akọrọ banyere Alaeze Chineke?GụọAbụ Ọma 37:10, 11,29.8 Gịnị Mere Chineke Ji Kwe Ka Ihe Ọjọọ na Ahụhụ Dịrị?1. Olee otú ihe ọjọọ si malite?Oge Chineke nyere ụmụ mmadụ ohere ka ha chịa ibe ha ezuola iji mara na ọchịchị mmadụ agaghị egboli mkpa ụmụ mmadụIhe ọjọọ malitere nụwa mgbe Setan ghara ụgha mbụ. Mgbe Chineke kere ya, ọ bụ mmụọ ozi zuru okè, ma o guzosighị ike neziokwu. Jọn 8:44 Ọ chọwara ka e fewe ya ofufe otú ahụ a na-efe Chineke. Ị manụ na ọ bụ naanị Chineke ka e kwesịrị ife ofufe. Setan ghaara Iv ụgha, mee ka o rubere ya isi kama irubere Chineke isi. Adam mechakwara nupụrụ Chineke isi. Ihe a Adam mere kpatara ụmụ mmadụ ji na-ata ahụhụ ma na-anwụ anwụ.GụọJenesis 3:1-6,19.Mgbe Setan gwara Iv ka o nupụrụ Chineke isi, ihe o mere bụ ịgba ọchịchị Chineke mgba okpuru. Ọtụtụ ndị esorola Setan, ha achọghịkwa ka Chineke chịwa ha. Ọ bụ otú a ka Setan si ghọọ onye na-achị ụwa.GụọJọn 14:30;1 Jọn 5:19.2. Ihe ndị Chineke kere hà nwere ntụpọ?Ihe niile Chineke kere dị mma. Ụmụ mmadụ na ndị mmụọ ozi chọọ, ha ga-erubere Chineke isi. Diuterọnọmi 32:4, 5 Chineke kere anyị, hapụ anyị ka anyị jiri aka anyị na-ekpebi ma ànyị ga-eme ihe ọma ka ọ bụ ihe ọjọọ. Otú ahụ Chineke si kee anyị ga-eme ka anyị nwee ike igosi ya na anyị hụrụ ya nanya.GụọJems 1:13-15;1 Jọn 5:3.3. Gịnị mere Chineke ji gbachi nkịtị ka ụmụ mmadụ na-ata ahụhụ ruo ugbu a?Kemgbe e nupụchaara Jehova isi nIden, ọ gbachiri ndị na-enupụrụ ọchịchị ya isi nkịtị. Maka gịnị? Ọ bụ iji gosi na mbọ ọ bụla ụmụ mmadụ gbara ịchị onwe ha agaghị enwe isi. Ekliziastis 7:29;8:9 Ugbu a ọ gaferela puku afọ isii ụmụ mmadụ dịwara ndụ, o doola ewu na ọkụkọ anya na ụmụ mmadụ agaghị achịli onwe ha. Ndị ọchịchịenwebeghị ike ịkwụsị agha, ime mpụ, ikpe na-ezighị ezi, na ọrịa.GụọJeremaya 10:23;Ndị Rom 9:17.Ma, ọchịchị Chineke adịghị ka ọchịchị ụmụ mmadụ. Ndị niile kwere ka ọ na-achị ha na-erite ezigbo uru. Aịzaya 48:17, 18 Noge na-adịghị anya, Jehova ga-ewepụ ọchịchị ụmụ mmadụ. Ọ bụ naanị ndị kwere ka Chineke chịwa ha ga-ebizi nụwa a. Aịzaya 11:9.GụọDaniel 2:44.Lee vidio bụGịnị Mere Chineke Ji Kwe Ka Ahụhụ Dịrị?4. Olee uru ndidi Chineke nwere baara anyị?Setan kwuru na o nweghị onye ọ bụla ga-eji obi ya niile fee Jehova. Ị ga-achọ ime Setan onye ụgha? Ị ga-emeli ya. Chineke na-enwere anyị ndidi. Ọ chọrọ ka anyị gosi ma ànyị chọrọ ka yanwa chịwa anyị ka ọ bụ ka ụmụ mmadụ ibe anyị chịwa anyị. Ọ bụ otú anyị si ebi ndụ ugbu a ga-egosi nke anyị chọrọ.GụọJob 1:8-12;Ilu 27:11.5. Olee otú anyị ga-esi gosi na anyị chọrọ ka Chineke chịwa anyị?Ihe anyị kpebiri ime ná ndụ ga-egosi ma ànyị chọrọ ka Chineke chịa anyị ka ọ bụ na anyị achọghịOtú anyị ga-esi egosi na anyị chọrọ ka Chineke chịwa anyị bụ ịmata otú ọ chọrọ ka anyị si na-efe ya ma fewe ya otú ahụ. Ọ bụkwanụ Baịbụl ga-akọrọ anyị nke ahụ. Jọn 4:23 Ọ bụrụ na anyị achọghị ka Setan chịwa anyị, anyị agaghị na-etinye aka na ndọrọ ndọrọ ọchịchị ma ọ bụ nagha otú ahụ Jizọs na-etinyeghị aka na ha.GụọJọn 17:14.Setan na-eme ka ụmụ mmadụ na-eche na omume rụrụ arụ abụghị ihe ọjọọ. Ọ bụrụ na anyị ajụ ime omume ọjọọ, ụfọdụ ndị enyi anyị ma ọ bụ ndị ikwu anyị nwere ike na-akwa anyị emo. Ha nwekwara ike na-ewesara anyị iwe. 1 Pita 4:3, 4 Nihi ya, ọ dị anyị naka ikpebi ihe anyị ga-eme. Anyị nwere ike kpebie na anyị na ndị hụrụ Chineke nanya ga na-akpa. Anyị nwekwara ike kpebie na anyị ga na-eme ihe ndị ọ gwara anyị mee. Ọ bụrụ na anyị emee otú ahụ, anyị na-egosi na ihe ahụ Setan kwuru bụ ụgha. Ị manụ na ọ sị na ọ bụrụ na ihe esiwere mmadụ ike, onye ahụ agaghịzi na-eme ihe Chineke kwuru.Gụọ1 Ndị Kọrịnt 6:9, 10;15:33.Otú Chineke si hụ ụmụ mmadụ nanya mere obi ji sie anyị ike na ọ ga-emerịrị ka ihe ọjọọ na ahụhụ kwụsị nụwa anyị a. Ndị niile kwetara nihe a anyị kwuru ma na-eme omume gosiri na ha kwetara ga-adị ndụ ebighị ebi nụwa.GụọJọn 3:16.9 Gịnị Ga-eme Ka Obi Na-adị Ezinụlọ Gị Ụtọ?1. Gịnị mere nwoke na nwaanyị ịlụ alụ tupu ha ebiri ji eme ka obi ụtọ dịrị nezinụlọ ha?Ọ bụ Jehova, onye obi ụtọ, ka ozi ọma ahụ si naka. 1 Timoti 1:11 Ọ bụ yanwa malitere alụmdi na nwunye. Nwoke na nwaanyị lụọ alụọ tupu ha ebiri, ọ ga-eme ka obi ụtọ dịrị nezinụlọ ha. Ha ga-agbakọ aka zụọ ụmụ ha otú obi ga-eru ha ala.Olee otú Chineke si ele alụmdi na nwunye anya? Ọ chọghị ka di na nwunye hapụ ibe ha. Ndị Kraịst kwesịrị ime ihe iwu obodo kwuru gbasara alụmdi na nwunye. Luk 2:1,4, 5 Jehova achọghị ka di ma ọ bụ nwunye na-agba nèzí. Ndị Hibru 13:4 Ọ kpọrọ ịgba alụkwaghịm asị. Malakaị 2:16 Ma, o kwuru na ọ bụrụ na di Onye Kraịst ma ọ bụ nwunye ya akwaa iko, onye nke aka ya dị ọcha nwere ike gbaa ibe ya alụkwaghịm, lụrụ onye ọzọ.GụọMatiu 19:3-6,9.2. Olee otú di na nwunye kwesịrị isi na-emeso ibe ha?Jehova kere nwoke na nwaanyị ka ha na-enyere ibe ha aka ma ha lụọ. Jenesis 2:18 Ebe ọ bụ na di bụ onyeisi ezinụlọ, ọ bụ yanwa kwesịrị ịna-akpa afọ ezinụlọ ya. Ọ bụkwa yanwa kwesịrị ịna-akụziri ha Okwu Chineke. O kwesịrị ịna-achọ ọdịmma nwunye ya, ọ bụghị naanị nke ya. Di na nwunye kwesịrị ịhụ ibe ha nanya ma na-akwanyere ibe ha ùgwù. Ebe ọ bụ na ma di ma nwunye enweghị nke zuru okè, ha abụọ kwesịrị ịna-agbaghara ibe ha ma ọ bụrụ na ha chọrọ ka udo na-adị nezinụlọ ha.GụọNdị Efesọs 4:31, 32;5:22-25,33;1 Pita 3:7.3. Ì kwesịrị ịhapụ di gị ma ọ bụ nwunye gị ma ọ bụrụ na unu anaghị ebi nudo?Ọ bụrụ na gị na di gị ma ọ bụ nwunye gị enwee nsogbu, gbalịanụ dozie ya. Na-emesokwanụ ibe unu ihe nobiọma. 1 Ndị Kọrịnt 13:4, 5 Chineke achọghị ka di na nwunye hapụ ibe ha ma ha nwee nsogbu.Gụọ1 Ndị Kọrịnt 7:10-13.4. Ụmụaka, gịnị ka Chineke buuru unu nobi?Jehova chọrọ ka obi na-adị unu ụtọ. O nyere unu ndụmọdụ kacha mma nke ga-eme ka obi na-atọ unu ụtọ noge a unu ka na-eto eto. Ọ chọrọ ka unu gee ndị mụrụ unu ntị, ka unu wee rite uru namamihe ha nwerela ná ndụ. Ndị Kọlọsi 3:20 Jehova chọkwara ka unu jiri oge a unu na-eto eto jeere ya na Ọkpara ya ozi. Unu manụ na ọ bụ yanwa kere unu. Ọ bụrụ na unu ejeere ya ozi, unu ga-enwe ezigbo obi ụtọ.GụọEkliziastis 11:912:1;Matiu 19:13-15;21:15, 16.5. Ndị nne na nna, gịnị ka unu ga-eme ka obi na-atọ ụmụ unu ụtọ?Unu kwesịrị ịgbasi mbọ ike na-akpa afọ ụmụ unu, na-azụrụ ha uwe ma hụ na e nwere ebe ha bi. 1 Timoti 5:8 Ma, ọ bụrụ na unu chọrọ ka obi na-adị ụmụ unu ụtọ, unu kwesịkwara ịkụziri ha ka ha hụ Chineke nanya ma na-ege ya ntị. Ndị Efesọs 6:4 Ọ bụrụ na unu hụrụ Chineke nanya, o nwere ike mee ka ụmụ unu hụkwa ya nanya. Ụmụ unu ga-amụta iche echiche nke ọma na ịkpa ezigbo àgwà ma ọ bụrụ na unu ejiri Okwu Chineke na-akụziri ha ihe.GụọDiuterọnọmi 6:4-7;Ilu 22:6.Ịja ụmụaka mma na ịgba ha ume na-eme ka ha na-agbakwu mbọ. Ọ dịkwa mkpa ka a na-abara ha mba ma gbazie ha ma ha mee ihe ọjọọ. Isi otú a na-azụ ha ga-eme ka ha ghara ime ihe ha ga-emecha kwaa mmakwaara ná ndụ. Ilu 22:15 Ma, unu ekwesịghị ịna-eji obi ọjọọ ma ọ bụ aka ike na-adọ ha aka ná ntị.GụọNdị Kọlọsi 3:21.Ndịàmà Jehova na-ebipụta akwụkwọ dị iche iche ndị na-enyere ndị nne na nna na ụmụ ha aka. Ihe a na-ede na ha na-esikwa na Baịbụl.GụọAbụ Ọma 19:7,11.10 Olee Otú Ị Ga-esi Ama Ndị Na-efe Chineke Otú Ọ Chọrọ?1. Ọ bụ naanị otu ezigbo okpukpe ka e nwere taa?Lezienụ anya maka ndị amụma ụgha.MATIU 7:15.Jizọs kụziiri ndị na-eso ụzọ ya na e nwere naanị otu ezigbo okpukpe. Ọ kpọrọ ya ụzọ na-eduba ná ndụ. Ọ sị na ndị na-achọta ya dị ole na ole. Matiu 7:14 Ọ bụ naanị ndị na-efe Chineke otú Baịbụl kwuru ka Chineke na-anabata ofufe ha. Ndị niile na-efe ya otú ọ chọrọ nọ notu okpukpe.GụọJọn 4:23, 24;14:6;Ndị Efesọs 4:4, 5.Lee vidio bụChineke Ọ Na-anabata Otú Ọ Bụla Ndị Mmadụ Si Efe Ya?2. Gịnị ka Jizọs kwuru gbasara Ndị Kraịst adịgboroja?Ha na-ekwupụta nihu ọha na ha maara Chineke, ma ha na-agọnahụ ya site nọrụ ha.TAỊTỌS 1:16.Mgbe Jizọs bịara nụwa, o kwuru na a ga-enwe ndị amụma ụgha, ndị ga-akụzi ihe na-esighị nAkwụkwọ Nsọ. Ị na-ele ha anya, gị echee na ha bụ ezigbo ndị na-efe Chineke. Ha na-asịkwa na ha bụ ezigbo Ndị Kraịst. Ma, i leruo ha anya, ị ga-ama na ha bụ Ndị Kraịst adịgboroja. Gịnị mere anyị ji kwuo otú ahụ? Ọ bụ maka na ọ bụ naanị nezigbo okpukpe ka ị ga-enweta ezigbo Ndị Kraịst, ndị na-akpakwa àgwà ka Ndị Kraịst.GụọMatiu 7:13-23.3. Olee otú ị ga-esi amata ndị na-efe Chineke otú ọ chọrọ?Legodị ihe ise e ji ama ha:Ezigbo Ndị Kraịst anaghị eji Baịbụl egwu egwu.Ha na-agbalị ibi ndụ otú Baịbụl kwuru. Ihe mere ezigbo Ndị Kraịst ji dị iche ná Ndị Kraịst adịgboroja bụ na ha anaghị eso ihe ụmụ mmadụ kwuru. Matiu 15:7-9 Ha abụghị soro okwu ọnụ m esola omume m.GụọJọn 17:17;2 Timoti 3:16, 17.Ezigbo Ndị Kraịst na-akwanyere aha Chineke ùgwù.Jizọs kwanyeere aha Chineke ùgwù, meekwa ka ndị mmadụ mara ya. O mere ka ha mara onye Chineke bụ, kụziekwara ha ka ha na-ekpe ekpere ka e doo aha ya nsọ. Matiu 6:9 Nebe i bi, olee okpukpe na-akụziri ndị mmadụ na aha Chineke bụ Jehova?GụọJọn 17:26;Ndị Rom 10:13, 14.Ezigbo Ndị Kraịst na-ekwusa ozi ọma Alaeze Chineke.Chineke zitere Jizọs ka o kwusaa ozi ọma Alaeze ya. Ọ bụ naanị Alaeze Chineke ga-egboro ụmụ mmadụ mkpa ha. Jizọs ziri ndị mmadụ ozi ọma Alaeze Chineke ruo ụbọchị ọ nwụrụ. Luk 4:43;8:1;23:42, 43 Ọ gwara ndị na-eso ụzọ ya ka ha kwusaa ozi ọma Alaeze ahụ. Ọ bụrụ na mmadụ bịara izi gị ozi ọma, ya amalite ịkọrọ gị ihe Alaeze Chineke ga-emere ụmụ mmadụ, olee okpukpe obi gị ga-agwa gị na ọ na-ekpe?GụọMatiu 24:14.Ezigbo Ndị Kraịst anaghị eso eme ihe ndị e ji mara ụwa ọjọọ a.Ha anaghị eso na ndọrọ ndọrọ ọchịchị ma ọ bụ nọgba aghara ndị a na-enwe nụwa. Jọn 17:16;18:36 Ha anaghịkwa eso ndị mmadụ eme omume ọjọọ dị iche iche ha na-eme.GụọJems 4:4.Ezigbo Ndị Kraịst hụrụ ibe ha nanya.Okwu Chineke akụzierela ha na o nweghị agbụrụ ha kwesịrị ịkpọ asị. Ha anaghị akwado agha ndị a na-alụ ná mba dị iche iche nagbanyeghị na okpukpe ụgha na-eme otú ahụ. Maịka 4:1-3 Kama ịga agha, ezigbo Ndị Kraịst na-eji oge ha na ihe ha nwere enyere ndị ọzọ aka. Ha anaghịkwa achọ naanị ọdịmma onwe ha.GụọJọn 13:34, 35;1 Jọn 4:20..4. Ole ndị ka ị ga-asị na ọ bụ ha na-efe Chineke otú ọ chọrọ?Ole ndị ka ihe niile ha na-akụzi na-esi nOkwu Chineke? Oleekwa ndị na-akwanyere aha Chineke ùgwù ma na-akọrọ ndị mmadụ na ọ bụ naanị Alaeze Chineke ga-egboro ụmụ mmadụ mkpa ha niile? Olee okpukpe hụrụ ibe ha nanya, nke na-anaghịkwa aga agha?Gụọ1 Jọn 3:10-12.11 Olee Otú Iwu Chineke Si Abara Anyị Uru?1. Gịnị mere o ji dị mma ka Chineke na-eduzi anyị?Olee otú ihe Baịbụl kwuru ga-esi enyere anyị aka ịkpachara anya mgbe niile?ABỤ ỌMA 36:9.Chineke ma ihe karịa anyị nihi na ọ bụ ya kere anyị. Ọ hụrụ anyị nanya, ihe banyere anyị na-emetụkwa ya nobi. Ihe ọzọ bụ na o nweghị mgbe ọ chọrọ ka anyị na-eduzi onwe anyị. Jeremaya 10:23 Anyị kwesịrị ịgakwuru ya ka o duzie anyị otú ahụ nwata kwesịrị ịgakwuru nna ya na nne ya ka ha duzie ya. Aịzaya 48:17, 18 Ọ bụ Chineke nyere iwu ndị dị na Baịbụl, o jikwa ha na-eduzi anyị.Gụọ2 Timoti 3:16.Jehova ji iwu niile o nyere anyị na-akụziri anyị otú ka mma anyị ga-esi na-ebi ndụ ugbu a. Ha na-akụzikwara anyị ihe anyị ga-eme ka anyị nweta ndụ ebighị ebi. Ebe ọ bụ Chineke kere anyị, anyị kwesịrị irubere ya isi.GụọAbụ Ọma 19:7,11;Mkpughe 4:11.2. Olee otú Okwu Chineke si eduzi anyị?Na Baịbụl, o nwere ebe ụfọdụ Chineke nyere iwu, kwuo hoo haa ihe anyị ga-eme. Diuterọnọmi 22:8 E nwekwara ihe ụfọdụ Chineke kwuru bụ ndị ga-enyere anyị aka ịma ihe ọ chọrọ ka anyị mee. Ọ bụzi anyịnwa ga-eji ikike iche echiche anyị mara ihe anyị kwesịrị ime dabere nihe ahụ o kwuru. Ilu 2:10-12 Dị ka ihe atụ, Baịbụl kwuru na ndụ bụ onyinye Chineke nyere anyị. Ọ bụrụ na anyị echeta ihe a o kwuru, ọ ga-eme ka anyị ghara ime ihe ọ bụla ga-emerụ ma anyịnwa ma ndị ọzọ ahụ.GụọỌrụ Ndịozi 17:28.3. Olee iwu abụọ kacha mkpa?Jizọs kwuru iwu abụọ kacha mkpa. Nke mbụ mere ka anyị ghọta ihe mere e ji kee ụmụ mmadụ. E kere anyị ka anyị mara Chineke, hụ ya nanya ma na-ejere ya ozi mgbe niile. Anyị kwesịrị iburu iwu mbụ a nuche mgbeọ bụla anyị na-eme mkpebi. Ilu 3:6 Ọ bụrụ na mmadụ ana-erube isi niwu ahụ, ya na Chineke ga-adị ná mma, ọ ga-enwekwa ezigbo obi ụtọ. Onye ahụ ga-enwetakwa ndụ ebighị ebi.GụọMatiu 22:36-38.Iwu nke abụọ Jizọs kwuru nwere ike inyere anyị aka ka anyị na ndị ọzọ na-adị ná mma. 1 Ndị Kọrịnt 13:4-7 Ọ bụrụ na anyị chọrọ ime ihe e kwuru niwu ahụ, anyị ga na-emeso ndị ọzọ ihe otú Chineke si emeso ha.GụọMatiu 7:12;22:39, 40.4. Olee otú iwu Chineke si abara anyị uru?Iwu Chineke na-akụziri ezinụlọ otú ha ga-esi na-ahụ ibe ha nanya ma na-emekọ ihe ọnụ. Ndị Kọlọsi 3:12-14 Okwu Chineke na-emekwa ka ezinụlọ dịrị notu. O kwuru na di ekwesịghị ịhapụ nwunye ya, nwaanyị ekwesịghịkwa ịhapụ di ya.GụọJenesis 2:24.Ọ bụrụ na anyị ana-eme ihe Baịbụl kwuru, ọ ga-esi ike achụọ anyị nọrụ, anyị ga na-enwekwa obi ụtọ. Dị ka ihe atụ, ndị mmadụ na-achọkarị ka ndị na-ekwu eziokwu na ndị na-arụsi ọrụ ike na-arụrụ ha ọrụ. Ị manụ na ikwu eziokwu na ịrụsi ọrụ ike so niwu ndị e nyere na Baịbụl. Ilu 10:4,26;Ndị Hibru 13:18 Okwu Chineke gwakwara anyị ka afọ ju anyị nihe anyị nwere. O kwukwara na mkpa anyị kwesịrị ịbụ otú anyị na Chineke ga-esi dịrị ná mma, ọ bụghị otú anyị ga-esi akpakọba akụnụba.GụọMatiu 6:24, 25,33;1 Timoti 6:8-10.Anyị mee ihe Chineke nyere niwu, anyị agaghị na-arịakarị ọrịa. Ilu 14:30;22:24, 25 Dị ka ihe atụ, Chineke nyere anyị iwu ka anyị ghara ịṅụ oké mmanya. Ọ bụrụ na anyị egee ntị niwu a, anyị agaghị na-arịa ọrịa ma ọ bụkwanụ na-enwe ihe mberede ịṅụ oké mmanya na-akpata. Ilu 23:20 Jehova asịghị anyị aṅụla mmanya, kama, ọ sị anyị aṅụbigala ya ókè. Abụ Ọma 104:15;1 Ndị Kọrịnt 6:10 Chineke nyere anyị iwu ka anyị kpachara anya notú anyị si akpa àgwà nakwa nihe anyị na-eche nechiche. Iwu ndị ahụ o nyere anyị na-abakwara anyị uru. Abụ Ọma 119:97-100 Ma, isi ihe mere ezigbo Ndị Kraịst ji edebe iwu Chineke abụghị naanị ka ọ baara ha uru, kamakwa ka ha wetara Jehova otuto.GụọMatiu 5:14-16.12 Olee Otú Ị Ga-esi Bịaruo Chineke Nso?1. Chineke ọ na-anụ ekpere niile?Chineke chọrọ ka mmadụ niile bịaruo ya nso. Otú ha ga-esi eme ya bụ ikpegara ya ekpere. Abụ Ọma 65:2 Ma, ọ bụghị ekpereniileka ọ na-anụ. Dị ka ihe atụ, ọ bụrụ na nwoke na-emegbu nwunye ya, Chineke nwere ike ghara ịna-anụ ekpere ya. 1 Pita 3:7 Mgbe ụmụ Izrel kpọchiri ntị na-eme ihe ọjọọ, Chineke egeghị ntị nekpere ha. Neziokwu, ọ bụ ùgwù ka Chineke kwanyeere anyị, hapụ anyị ka anyị na-ekpeku ya ekpere. Ma, ọ bụrụ na mmadụ mere ezigbote mmehie ma chegharịa, Chineke ga-anụ ekpere ya.GụọAịzaya 1:15;55:7.Lee vidio bụChineke Ọ Na-aza Ekpere Niile?2. Olee otú anyị kwesịrị isi kpegara Chineke ekpere?Ekpere bụ otu nime ụzọ anyị si efe Chineke. Nihi ya, ọ bụ naanị Jehova, Onye kere anyị, ka anyị kwesịrị ikpegara ekpere. Matiu 4:10;6:9 Ebe ọ bụ na anyị ezughị okè, anyị kwesịrị ikpegara Chineke ekpere naha Jizọs nihi na Jizọs nwụrụ maka mmehie anyị. Jọn 14:6 Jehova achọghị ka ekpere anyị bụrụ nke anyị bu nisi ma ọ bụ nke e dere nakwụkwọ. Kama, ọ chọrọ ka anyị na-agwa ya ihe si anyị nobi.GụọMatiu 6:7;Ndị Filipaị 4:6, 7.Chineke na-anụdị ekpere anyị kpere nime obi anyị. 1 Samuel 1:12, 13 Ọ gwara anyị ka anyị na-ekpe ekpere mgbe niile. Anyị nwere ike ikpe ekpere mgbe anyị chọrọ ịlaba, mgbe anyị tetara, mgbe anyị chọrọ iri nri, nakwa mgbe nsogbu bịaara anyị.GụọAbụ Ọma 55:22;Matiu 15:36.3. Gịnị mere Ndị Kraịst ji ezukọta amụ Okwu Chineke?Ịbịaru Chineke nso adịghị mfe nihi na anyị bi nụwa ebe ọtụtụ ndị na-ekweghị na Chineke. A gwa ha na Chineke kwere nkwa iweta udo nụwa a, ha ejiri ya mere ihe ọchị. 2 Timoti 3:1,4;2 Pita 3:3,13 Nihi ya, ọ dị mkpa ka anyị na Ndị Kraịst ibe anyịna-ezukọ, ka anyị nwe ike ịna-agbarịta ibe anyị ume.GụọNdị Hibru 10:24, 25.Ọ bụrụ na anyị na ndị hụrụ Chineke nanya abụrụ enyi, ha ga-enyere anyị aka ịbịaru Chineke nso. Nọmụmụ ihe Ndịàmà Jehova, ị ga-ahụ ndị nwere okwukwe na Chineke. Ha ga-enyekwara gị aka ka okwukwe i nwere na Chineke sikwuo ike.GụọNdị Rom 1:11, 12.4. Olee otú ị ga-esi bịaruo Chineke nso?Ihe ga-enyere gị aka ịbịaru Jehova nso bụ ichebara ihe ndị ị mụtarala nOkwu ya echiche. Chebara ihe ndị Chineke na-eme echiche, chebara ndụmọdụ ya echiche, ya na nkwa ndị o kwere. Ikpe ekpere na ichebara ihe ndị a echiche ga-eme ka anyị ghọtakwuo otú Chineke hụruru anyị nanya nakwa ụdị amamihe o nwere.GụọJọshụa 1:8;Abụ Ọma 1:1-3.Ọ bụrụ na i nwere okwukwe na Chineke, ị ga-abịaru ya nso. Ma, i kwesịrị ịna-eme ka okwukwe gị na-esikwu ike. Otú ị ga-esi eme ya bụ ịna-echebara ihe ndị e ji Baịbụl kụziere gị echiche.GụọMatiu 4:4;Ndị Hibru 11:1,6.5. Olee uru ịbịaru Chineke nso ga-abara gị?Jehova anaghị eji ndị hụrụ ya nanya egwu egwu. Ọ na-enyere ha aka ka ha ghara ime ihe ọ bụla ga-eme ka okwukwe ha nyụọ ka ọkụ. Ọ chọghịkwa ka ndụ ebighị ebi o kwere ha ná nkwa kwaa ha. Abụ Ọma 91:1, 2,7-10 Ọ na-adọ anyị aka ná ntị ka anyị ghara ibi ụdị ndụ nwere ike ịkpatara anyị ọrịa ma ọ bụ nke ga-eme ka anyị ghara inwe obi ụtọ. Jehova na-akụziri anyị otú kacha mma anyị kwesịrị isi na-ebi ndụ.GụọAbụ Ọma 73:27, 28;Jems 4:4,8.13 Gịnị Ga-eme Okpukpe Ndị E Nwere nỤwa A?1. Okpukpe niile hà dị mma?Nọtụtụ okpukpe taa, e nwere ndị ji obi ha niile chọọ ife Chineke. Chineke na-ahụ ha, ọ na-echekwa banyere ha. Ma, ọ dị mwute na ụfọdụ ndị ejirila okpukpe na-akpa arụ. 2 Ndị Kọrịnt 4:3, 4;11:13-15 Akụkọ ndị anyị na-anụ taa gosiri na ụfọdụ ndị okpukpe so ná ndị ji bọmbụ atụgbusi ụmụ mmadụ. Ụfọdụ nime ha kwa so alụ agha ndị a na-alụ taa. E nwekwara ndị nke na-edina ụmụaka. Ihe a niile ha na-eme na-ewute ndị ji obi ha niile na-eme uche Chineke.GụọMatiu 24:3-5,11, 12.Ezi okpukpe na-eme ihe dị Chineke mma. Ma, okpukpe ụgha na-akpasu ya iwe. Ha na-akụziri ndị mmadụ ihe ndị na-adịghị na Baịbụl. Ha anaghị agwa ndị mmadụ eziokwu gbasara Chineke na ihe na-eme mmadụ ma ọ nwụọ. Ma, Jehova chọrọ ka ndị mmadụ mụta eziokwu banyere ya.GụọEzikiel 18:4;1 Timoti 2:3-5.2. Gịnị ga-eme okpukpe ndị e nwere nụwa?E nwere okpukpe ndị na-asị na ha hụrụ Chineke nanya, ma ihe ha hụrụ nanya neziokwu bụ ụwa Setan. Obi kwesịrị ịdị anyị ụtọ na ihe okpukpe ndị ahụ na-eme anaghị emegharị Chineke anya. Jems 4:4 Baịbụl kpọrọ okpukpe ụgha niile Babịlọn Ukwu ahụ. Ebe e si nweta aha ahụ bụ nobodo oge ochie a na-akpọ Babịlọn. Ọ bụ ebe ahụ ka okpukpe ụgha malitere mgbe Iju Mmiri ahụ e nwere noge Noa gachara. Noge na-adịghị anya, Chineke ga-ebibi okpukpe niile na-eduhie ndị mmadụ ma na-emekpọ ha ọnụ. Ọ ga-ebibi ha mgbe ha na-atụghị anya ya.GụọMkpughe 17:1, 2,5,16, 17;18:8.Ihe ọzọ bụ na Jehova echefughị ndị niile ji obi ha na-achọ ife ya nagbanyeghị na ha ka nọ nokpukpe ụgha. Ọ na-akụziri ha eziokwu ndị dị na Baịbụl ma na-akpọbata ha nọgbakọ ya.GụọMaịka 4:2,5.3. Gịnị ka ndị chọrọ iji obi ha niile fee Chineke kwesịrị ime?Ezi okpukpe na-eme ka ndị mmadụ na ibe ha dịrị nudoJehova echefubeghị ndị na-agba mbọ ime ihe ziri ezi. Ọ na-agwa ha ka ha si nokpukpe ụgha pụta. Ndị hụrụ Chineke nanya na-agbanwe àgwà ọjọọ ha ma na-eme ihe dị ya mma.GụọMkpughe 18:4.Mgbe ndịozi Jizọs na-ezi ozi ọma nụwa, e nwere ndị ezigbo mmadụ gere ha ntị. A kụziiri ha otú Jehova chọrọ ka ụmụ mmadụ si na-efe ya, ha anabata ya. Nke a mere ka ndụ ha ka mma, ha enweekwa olileanya ịdị ndụ ebighị ebi. Anyị kwesịrị ịnabata ozi ọma a na-ezi anyị taa, kwesịkwa idewe ofufe Jehova nihe mbụ ná ndụ anyị otú ahụ ha mere.Gụọ1 Ndị Tesalonaịka 1:8, 9;2:13.Jehova na-anabata ndị niile hapụrụ okpukpe ụgha ma bata nọgbakọ ya. Ọ bụrụ na ị bata nọgbakọ Jehova, gị na ya ga-adị ná mma. Ị ga-esozi ndị Chineke, ndị hụrụ ibe ha nanya. Ị ga-enwetakwa ndụ ebighị ebi.GụọMak 10:29, 30;2 Ndị Kọrịnt 6:17, 18.4. Olee otú Chineke ga-esi mee ka ndị mmadụ nwee ọṅụ nụwa niile?Mbibi a ga-ebibi okpukpe ụgha bụ ozi ọma. Ọ ga-eme ka a kwụsị ịna-emegbu ndị mmadụ nụwa niile. Okpukpe ụgha agaghịzi na-eduhie ndị mmadụ ma ọ bụ mee ka ndị mmadụ na-akpọ ibe ha asị. Ndị niile bi nụwa ga na-efe naanị otu ezi Chineke.GụọMkpughe 18:20, 21;21:3, 4.14 Gịnị Mere Chineke Ji Nwee Ndị Ọ Họọrọ Ka Ha Na-efe Ya?1. Gịnị mere Chineke ji họrọ mba Izrel ka ha bụrụ ndị ya?Chineke kpọkọtara ụmụ Ebreham, mee ka ha ghọọ otu mba. Ọ bụ ha ka ọ kpọrọ Izrel. Chineke nyere ha iwu ndị ga na-achị ha, gwakwa ha otú ọ chọrọ ka ha si na-efe ya. Ihe mere o ji mee ya bụ ka mba ndị ọzọ si naka ha mụta iwu ya ma fee ya otú ọ chọrọ. Abụ Ọma 147:19, 20 Ọ bụrụ na mba niile ana-ele ha anya ma na-eme ka ha, ọ ga-abara ha uru.GụọJenesis 22:18.Chineke họọrọ ụmụ Izrel ka ha bụrụ ndị àmà ya. Akụkọ ụmụ Izrel mere ka anyị mata na mmadụ na-eme ihe Chineke kwuru, ọ na-abara onye ahụ uru. Diuterọnọmi 4:6 Nihi ya, ọ bụrụ na ndị mmadụ agụọ Baịbụl gụta akụkọ gbasara ụmụ Izrel, ha ga-amatakwu onye ezi Chineke bụ.GụọAịzaya 43:10,12.2. Gịnị mere Chineke ji họrọ ezigbo Ndị Kraịst ka ha fewe ya?Mba Izrel mechara kwụsị ife Jehova otú ọ chọrọ. Nihi ya, Jehova ji ọgbakọ Ndị Kraịst dochie ha. Matiu 21:43;23:37, 38 Ọ bụ mba Izrel bụbu ndị àmà Jehova. Ma ugbu a, ọ bụ ezigbo Ndị Kraịst bụ ndị àmà ya.GụọỌrụ Ndịozi 15:14,17.Jizọs haziri ndị na-eso ụzọ ya ka ha na-ekwusa ozi ọma Alaeze Chineke nụwa niile ma na-eme ndị mmadụ ka ha bụrụ ndị na-eso ụzọ ya. Matiu 10:7,11;24:14;28:19, 20 Anyị bi noge ikpeazụ nke ụwa ọjọọ a, a rụmiekwala ọrụ ikwusa ozi ọma a. Taa, Jehova emeela ka ọtụtụ nde mmadụ, ndị si nebe dị iche iche nụwa, jiri otu obi na-efe ya otú ọ chọrọ. E nwetụbeghị mgbe ọtụtụ ndị ji otu obi otú a na-efe Jehova. Mkpughe 7:9, 10 Ezigbo Ndị Kraịst na-agbarịtakwa ibe ha ume ma na-enyere ibe ha aka. Nụwa niile, ọ bụ otu ihe ka ha niile na-amụ nụlọ nzukọ ha. Ihe niile ha na-amụ sikwa na Baịbụl.GụọNdị Hibru 10:24, 25.3. Olee otú Ndịàmà Jehova nke oge a si malite?Ọ bụ nafọ 1870 ka Ndịàmà Jehova nke oge a malitere. Noge ahụ, e nwere mmadụ ole na ole bịakọtara ọnụ ma malite ịmụ Baịbụl. Ka ha na-amụ ya, ha chọpụtara ọtụtụ eziokwu Baịbụl na-akụzi bụ ndị e leghaara anya kemgbe. Ha ma na Jizọs haziri ọgbakọ Ndị Kraịst ka ha na-ekwusa ozi ọma, ọ bụ ya mere ha ji malite ikwusa ozi ọma Alaeze Chineke nụwa niile. Ma, ọ bụ nafọ 1931 ka ha maliteziri ịza Ndịàmà Jehova.GụọỌrụ Ndịozi 1:8;2:1,4;5:42.4. Olee otú e si hazie ozi ọma Ndịàmà Jehova na-ekwusa?Nihe dị ka puku afọ abụọ gara aga, e nwere ọgbakọ Ndị Kraịst ná mba dị iche iche. Ọ bụkwa ndịozi Jizọs na ndị okenye nọ na Jeruselem na-elekọta ma na-ahazi ha. Ha ma na ọ bụ Jizọs bụ Onyeisi ọgbakọ Ndị Kraịst. Ọrụ Ndịozi 16:4, 5 Taa, Ndịàmà Jehova nwekwara ndị ikom na-ahazi ọrụ ha nụwa niile. A na-akpọ ha Òtù Na-achị Isi. Ndị a bụ ndị okenye ma nke a na-akọ nOkwu Chineke, ha anọteekwala aka nọgbakọ Ndịàmà Jehova. Ọ bụ ha na-ahụ maka alaka ụlọ ọrụ dị iche iche Ndịàmà Jehova nwere nụwa niile. Nalaka ụlọ ọrụ ndị ahụ, a na-asụgharị akwụkwọ ndị e ji amụ Baịbụl, na-ebi ha, ma na-ekesara ha ndị mmadụ nihe karịrị narị asụsụ isii. Òtù Na-achị Isi nke Ndịàmà Jehova na-eji Okwu Chineke agba ọgbakọ Ndịàmà Jehova niile ume ma na-agwa ha ihe a ga-eme. Ọgbakọ ndị a karịrị otu narị puku nụwa niile. E nwekwara ndị ikom na-elekọta ọgbakọ nke ọ bụla. A na-akpọ ha ndị okenye ma ọ bụkwanụ ndị nlekọta. Ndị ikom a na-elekọta atụrụ Chineke nke ọma nihi na ha hụrụ ha nanya.Gụọ1 Pita 5:2, 3.A haziri Ndịàmà Jehova ka ha na-ekwusa ozi ọma Alaeze Chineke ma nyere ndị mmadụ aka ka ha bụrụ ndị na-eso ụzọ Jizọs. Anyị na-aga nụlọ ndị mmadụ ekwusara ha ozi ọma otú ahụ ndịozi Jizọs mere. Ọrụ Ndịozi 20:20 Anyị na-akụzikwara ndị mmadụ Baịbụl ma ọ bụrụ na ha ji obi ha niile chọọ ịma eziokwu ndị dị nOkwu Chineke. Anyị bụ otu ezinụlọ, Chineke bụkwa Nna anyị. Ọ hụrụ anyị nanya. Anyị anaghị eji ụmụnna anyị egwu egwu nihi na anyị hụrụ ha nanya. 2 Ndị Tesalonaịka 1:3 O nweghị ndị nwere obi ụtọ nụwa otú anyị nwere nihi na anyị na-eme uche Chineke. Anyị na-enyekwara ndị mmadụ aka ka ha mụta ime uche Chineke.GụọAbụ Ọma 33:12;Ọrụ Ndịozi 20:35.15 Gịnị Mere I Ji Kwesị Ịna-amụkwu Gbasara Jehova?1. Olee uru ịna-amụ Baịbụl ga-abara gị?E nwere ọtụtụ ihe Baịbụl na-akụzi. Ma, ihe anyị kwuru nakwụkwọ a bụ naanị ole na ole nime ha. Anyị ma na ha emeela ka i kpebie ịhụkwu Jehova nanya. I kwesịrị ịgba mbọ ka ịhụya a na-esikwu ike. 1 Pita 2:2 Ị ga-abịaru Chineke nso ma ị na-amụ Okwu ya. Nke a ga-emekwa ka i nwee olileanya ịdị ndụ ebighị ebi.GụọJọn 17:3;Jud 21.Ị matakwuo ụdị onye Chineke bụ, okwukwe gị ga-esikwu ike. Okwukwe gị sikwuo ike, ya enyere gị aka ịna-eme uche Chineke. Ndị Hibru 11:1,6 Nke a ga-emezi ka i chegharịa, hapụ ihe ọjọọ ndị ị na-emebu.GụọỌrụ Ndịozi 3:19.2. Ọ bụrụ na ị na-amụ Okwu Chineke, olee uru ọ ga-abara ndị ọzọ?Gị na Jehova nwere ike ịdị nezigbo mmaIzi ndị ọzọ ozi ọma na-atọ anyị niile ụtọ. Anyị makwa na ị ga-achọ ịkọrọ ndị ọzọ ihe ị mụtara nOkwu Chineke. Ọ bụrụ na ị na-amụ Baịbụl, ị ga-amụta otú ị ga-esi jiri Baịbụl gwa ndị ọzọ ihe ndị ị na-amụta banyere Jehova na ihe ọma ndị ọ ga-emere anyị.GụọNdị Rom 10:13-15.Ọ na-abụ ụfọdụ ndị chọọ ịmalite ikwusawa ozi ọma, ha ebido ná ndị ikwu na ibe ha. Ma, ọ ga-adị mma ka i jiri akọ na-ekwu okwu. Kama ịgwa ha na ha nọ nokpukpe ụgha, gwa ha ihe ọma Chineke kwere anyị ná nkwa. Ihe ọzọ ị ga-echeta bụ na ọ bụ àgwà ọma gị ga-eme ka ndị mmadụ kweta na ihe ị na-ekwu bụ eziokwu, ọ bụchaghị ihe ị gwara ha.Gụọ2 Timoti 2:24, 25.3. Olee ihe ùgwù ị ga-enwe ma ị na-amụ Okwu Chineke?Ị na-amụ Okwu Chineke, gị na Chineke ga-adịkwu ná mma. Gị na ya ga-emecha bụrụ ezigbo enyi, gị esorokwa nezinụlọ ya.Gụọ2 Ndị Kọrịnt 6:18.4. Gịnị ka ị ga na-eme ka gị na Chineke dịkwuo ná mma?Ịmụ Okwu Chineke ga-eme ka ị mụtakwuo otú ị ga-esi na-eme ihe Baịbụl kwuru. Ndị Hibru 5:13, 14 Ị hụ Onyeàmà Jehova, gwa ya na ị chọrọ ịmụ Baịbụl. Ọ ga-eji akwụkwọ bụGịnị nEzie Ka Bible Na-akụzi?mụọrọ gị ihe. Ka ị na-amụ Baịbụl, ị ga na-emekwu nke ọma ná ndụ.GụọAbụ Ọma 1:1-3;73:27, 28.Ozi ọma niile anyị kwuru okwu ha nakwụkwọ a si naka Chineke, onye obi ụtọ. Ị ga-abịarukwu ya nso ma gị na Ndịàmà Jehova na-akpa. Ndị Hibru 10:24, 25 Ọ bụrụ na ị gbalịa na-eme uche Jehova, ị ga-enweta ndụ ebighị ebi. O nweghị ihe karịrị mmadụ na Chineke ịdị nezigbo mma.Gụọ1 Timoti 1:11;6:19. 